stanford-oval/wikipedia huggingface dataset:
Lady in the Water

| Lady in the Water |
| --- | --- |

Ohjaaja:  M. Night Shyamalan
Käsikirjoittaja:  M. Night Shyamalan
Tuottaja:  M. Night Shyamalan Sam Mercer
Säveltäjä:  James Newton Howard
Kuvaaja:  Christopher Doyle
Leikkaaja:  Barbara Tulliver
Tuotantosuunnittelija:  Martin Childs
Pääosat:  Paul Giamatti Bryce Dallas Howard Jeffrey Wright Bob Balaban M. Night Shyamalan
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  InterCom Warner Bros. Netflix
Ensi-ilta:  2006
Kesto:  110 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lady in the Water on vuonna 2006 ensi-iltansa saanut yhdysvaltalainen jännitys- ja fantasiaelokuva, jonka on käsikirjoittanut, tuottanut ja ohjannut M. Night Shyamalan, tuottajina myös Sam Mercer ja Jose L. Rodriguez. Musiikin elokuvaan sävelsi James Newton Howard. Tarina perustuu Shyamalanin omille lapsilleen kertomaan iltasatuun.
Juoni

Kerrostalokompleksin talonmiehen Cleveland Heepin pelastaa nuori nainen, joka ilmestyy hänen huoltamastaan uima-altaasta. Käy ilmi, että kyseessä on myyttinen vesiolento, narfi, nimeltään Story, joka on tullut ihmisten maailmaan täyttämään ennalta määrättyä tehtäväänsä. Joillakin kerrostalokompleksin asukkailla on osansa narfin tehtävässä. Cleveland ryhtyy auttamaan Storya löytämään oikeat henkilöt, jotta hän voisi palata kotiinsa. Tehtävää kuitenkin vaikeuttavat koiramaiset skruntit, jotka pyrkivät tappamaan kaikki omasta maailmastaan poistuneet narfit.
Näyttelijät

| 0 | 1 | 2 |
| --- | --- | --- |
|  Paul Giamatti  | … |  Cleveland Heep   |
|  Bryce Dallas Howard  | … |  Story   |
|  Bob Balaban  | … |  Harry Farber   |
|  Jeffrey Wright  | … |  Mr. Dury   |
|  Sarita Choudhury  | … |  Anna Ran   |
|  Cindy Cheung  | … |  Young-Soon Choi   |
|  Freddy Rodriguez  | … |  Reggie   |
Vastaanotto

Elokuva sai melko penseän vastaanoton elokuvakriitikoilta. Elokuvan kuvaaman satumaailman uskottavuus ja elokuvan vakavastiotettavuus on kyseenalaistettu, ja Shyamalanin itselleen käsikirjoittamaa roolia on kritisoitu liioitellun mahtipontiseksi. Ohjaamilleen elokuville tyypillisen lyhyen cameoroolin sijasta Shyamalanin esittämä hahmo on Lady in the Waterissa yksi tärkeimmistä. Eräs elokuvan hahmoista on elokuvakriitikko, joka on esitetty ylimielisenä ja epämiellyttävänä, mitä voidaan pitää vihamielisyytenä elokuvakriitikoita kohtaan. Elokuvasta esitettiin kuitenkin myös positiivisia arvioita.
Lady in the Water tuotti pääsylipputuloja noin 72,9 miljoonaa dollaria. Elokuvan tuottamiseen käytettiin arviolta 70 miljoonaa dollaria ja markkinoimiseen toiset 70 miljoonaa, joten elokuva ei ollut taloudellinen menestys.
Aiheesta muualla

Lady in the Waterin virallinen sivu. (englanniksi)
Story Myspacessa (englanniksi)
Lady in the Waterin trailerit. (englanniksi)
Senusret III

Senusret III:n patsas British Museumissa Lontoossa.
Senusret III oli muinaista Egyptiä 12. dynastian aikaan vuosina 1878–1839 eaa. hallinnut faarao.
Elämäkerta

Manethon mukaan Senusret hallitsi 48 vuotta. Tähän saattaa kuitenkin sisältyä myös osa hänen seuraajansa hallitusajasta. Torinon papyruksen mukaan hän hallitsi yli 30 vuotta, mikä saattaa sekin olla yliarviota, sillä viimeiset tekstit joissa hänet mainitaan ovat Si-Satetin steela ja seinäkaiverrokset Nubiassa. Molemmat tekstit ovat Senusretin yhdeksänneltätoista hallitusvuodelta. Senusretin rakennuttamien monumenttien koosta voidaan kuitenkin päätellä, että hän oli todennäköisesti vallassa vielä tämän jälkeenkin. Ei ole löytynyt todisteita siitä, että hän olisi ollut edeltäjänsä tai seuraajansa kanssahallitsijana.
Senusret III:n isä oli hänen edeltäjänsä Senusret II ja Khnum-et-nefer-hedjet-weret oli hänen äitinsä. Senusret III:lla oli ainakin kolme vaimoa, Mereret, Sithathor (todennäköisesti sisar) ja Sebekshedti-neferu. Senusretin lapsista tunnetaan ainoastaan hänen Sebekshedti-neferun kanssa saamansa poika, josta tuli hänen seuraajansa Amenemhet III.
Senusret lienee ainoa faarao, jonka pituus on mainittu. Eräässä kirjoituksessa sen mainitaan olevan neljä kyynärää, kolme kämmenen leveyttä ja kaksi sormenleveyttä. Tämä kertoisi hänen pituudekseen noin 198 cm, mikä on hyvin paljon vielä nykyäänkin.
Senusretin hallituskaudella Egypti suoritti useita sotilaallisia operaatioita. Palestiinaan tehdyn hyökkäyksen tarkoitus oli oletettavasti estää aasialaisten (nyk. Lähi-itä) pääseminen Egyptiin. Arkeologisissa tutkimuksissa on löydetty suuri määrä niin sanottuja "kiroustekstejä" eli tekstejä, jotka kuvasivat vihollista ja jotka sitten tuhottiin, kirouksen langettamiseksi vihollisen ylle. Tämä osoittaa Senusretin suhtautuneen aasialaisiin varsin vihamielisesti.
Toinen merkittävä sotilaallinen operaatio Senusretin hallituskaudella oli Nubiaan suuntautuneet hyökkäykset. Ei ole tiedossa, mikä saattoi aikaan näin merkittävän muutoksen Egyptin ja Nubian ennen niin hyvissä väleissä. Syynä saattoi olla mahdollisesti Nubiaan syntynyt järjestäytynyt Egyptin vastainen armeija. Tähän viittaisi löydetyissä teksteissä käytetty ilmaus "inhottava vihollinen Kushissa (Nubia)". Kirjoitus saattoi kuitenkin olla pelkkää propagandaa. Oli syy mikä tahansa, Senusret johti Nubiaan neljä sotaretkeä kahdeksantena, kymmenentenä, kuudentenatoista ja yhdeksäntenätoista hallitusvuonnaan. Näitä kampanjoita pidetään usein varsin raakoina, sillä Senusret tappoi vihollissotilaat järjestelmällisesti, otti naisia ja lapsia vangeiksi, poltti pellot ja myrkytti kaivot. Lisäksi hän vahvisti Nubiassa olevia linnoituksia ja sijoitti niihin lisää sotilaita. Kirjoutuksissa kerrotaan Senusretin johtaneen sotaretkiään itse.
Sisäpolitiikassa Senusret teki myös huomattavia muutoksia. Hän pyrki siirtämään valtaa lääninherroilta ja muilta aatelisilta keskushallinnolle lopulta myös onnistuen siinä. Monet egyptologit pitävät Senusretia ensimmäisenä faaraona, joka sai siirrettyä hallinnon täysin keskushallinnolle, mutta tälle ei kuitenkaan löydy mitään konkreettista todistusaineistoa.
Elämäkerta > Rakennusprojektit ja taide

Senusretin rakennusprojektit näyttävät olevan melko vaatimattomia erityisesti Vanhan valtakunnan faaraoihin verrattuna. Tähän saattaa olla syynä se, että Senusret käytti suurimman osan ajastaan sotaretkien järjestämiseen, monumenttien rakentamisen sijaan. Toinen syy voi olla se, että Senusret mahdollisesti rakensi monumenttinsa lähelle hallintokeskuksiaan Faijumissa ja Niilin suistossa, jossa suomainen maasto tuhoaa rakennuksia muuta maata nopeammin. Monet myöhemmän ajan faaraot saattoivat purkaa vanhoja monumentteja ja käyttää niiden materiaalin uudestaan. Montun temppelin Karnakissa katsotaan kuitenkin olevan Senusretin rakennuttama.
Senusret uudisti osaltaan myös egyptiläistä taidetta. Aina esidynastisesta kaudesta alkaen kuninkaat oli kuvattu lihaksikkaina ja parhaassa iässään olevina nuorukaisina todellisesta iästä ja kunnosta huolimatta. Senusret kuitenkin teki tähän sen poikkeuksen, että hän teetti patsaita ja rintakuvia, joissa hänen kasvonsa kuvaavat vanhan miehen piirteitä. Joissain patsaissa hänelle on jopa kuvattu silmäpussit ja väsynyt ja iloton mieli. Tämä saattaa mahdollisesti olla kuvaus hänen oikeista kasvoistaan, mutta patsaiden ruumis on aina kuvattu lihaksikkaana nuorukaisena, mikä ei varmasti ollut totta hänen hallintokautensa loppupuolella. On mahdollista, että Senusret pyrki näillä kuvilla tuomaan esille sitä, että hänen hallituskautensa oli erityisen raskas. Uudesta tyylistä huolimatta myös perinteisiä faaraota kuvaavia patsaita valmistettiin.
Senusretin pyramidi

Senusret rakennutti haudakseen pyramidin Dahsuriin lähelle isoisänsä Amenemhat II:n pyramidia. Pyramidin runko valmistettiin mutatiilistä ja se katettiin kalkkikivellä. Pyramidi on suurin mutatiilirunkoisista pyramideista ja se oli noin 60 metriä korkea. Senusretin lähiomaisia varten pyramidiin oli rakennettu useita maanalaisia hautakammiota. Pyramidiin ei kuitenkaan ilmeisesti haudattu ketään. Pyramidin sisäänkäynti oli poikkeuksellisesti itäpuolella. Hautakompleksiin kuuluvaa hautatemppeliä ei ole löydetty.
Toinen Senusretin rakennuttama hautakompleksi löytyi Abydoksesta Ylä-Egyptistä. Tähän kompleksiin kuului maanalainen hauta ja hautatemppeli, jossa kuninkaan kulttia palvottiin yli kaksisataa vuotta hänen kuolemansa jälkeen. Tästäkään haudasta ei ole löytynyt minkäänläisia jäännöksi hautauksesta, joten voidaan olettaa, ettei Senusretia ole haudattu sinne. Voidaan siis olettaa, että Senusretin lopullista hautapaikkaa ei ole löydetty.
Aiheesta muualla

Kuvia tai muita tiedostoja aiheesta Senusret III Wikimedia Commonsissa
| 0 | 1 | 2 |
| --- | --- | --- |
| Edeltäjä: Senusret II | Egyptin faarao 12. dynastia | Seuraaja: Amenemhet III |
Michael Manley

Michael Manley viittaa seuraaviin henkilöihin:
Michael Manley, jamaikalainen poliitikko
Michael Manley, yhdysvaltalainen yritysjohtaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Michael Manley”, voi hakea sivunnimihaulla, laajalla sivunnimihaulla tai tekstihaulla.
Helinä-keiju ja merirosvokeiju

| Helinä-keiju ja merirosvokeiju> The Pirate Fairy |
| --- | --- |

Ohjaaja:  Peggy Holmes
Käsikirjoittaja:  Jeffrey M. Howard Kate Kondell
Tuottaja:  Jenni Magee-Cook
Säveltäjä:  Joel McNeely
Valmistustiedot
Valmistusmaa:  Yhdysvallat
Tuotantoyhtiö:  Disneytoon Studios
Levittäjä:  Fórum Hungary Netflix Disney+
Ensi-ilta:   13. helmikuuta 2014  21. helmikuuta 2014   1. huhtikuuta 2014
Kesto:  78 min
Alkuperäiskieli:  englanti
Edeltäjä:  Helinä-keiju ja siipien salaisuus
Seuraaja:  Helinä-keiju ja Mikä-mikä-hirviön arvoitus
Aiheesta muualla
IMDb 
Elonet
AllMovie
Infobox OKNimi-testi OK: 
Helinä-keiju ja merirosvokeiju (engl. The Pirate Fairy) on vuonna 2014 ensi-iltansa saanut animaatioelokuva.
Ääniroolit > Suomenkieliset äänet

| --- | --- |
Ääninäyttelijä: Rooli
Alina Tomnikov: Zarina
Riku Nieminen: James
Paula Vesala: Helinä
Hanna Marsh: Silver
Susa Saukko: Vidia
Johanna Kurkela: Iridessa
Pamela Tola: Rosetta
Maria Ylipää: Fawn
Markus Bäckman: Veijo-keiju
Pirkka-Pekka Petelius: Oppenheimer
Tommi Korpela: Yang
Mikko Kivinen: Paapuuri
Aku Laitinen: Tyyrpuuri
Tuomas Uusitalo: Clank
Aksu Palmén: Bobble
Kaija Kärkinen: Kuningatar Okariina
Katariina Kaitue: Keiju-Maija
Tom Pöysti: Simo
Iina Kuustonen: Hile

Muissa rooleissa: Petri Hanttu ja Antti Jaakola.
Suomenkielisen dialogin on ohjannut Susa Saukko.
Helinä-keiju ja siipien salaisuus

| Helinä-keiju ja siipien salaisuus> Secret of the Wings |
| --- | --- |

Ohjaaja:   Bobs Gannaway  Peggy Holmes 
Käsikirjoittaja:   Bobs Gannaway  Peggy Holmes  Ryan Rowe  Tom Rogers 
Tuottaja:   John Lasseter  Makul Wigert 
Säveltäjä:  Joel McNeely
Leikkaaja:  Marek Rozenbaum
Valmistustiedot
Valmistusmaa:  Yhdysvallat
Tuotantoyhtiö:  Disneytoon Studios
Levittäjä:  Fórum Hungary Netflix Disney+
Ensi-ilta:   Yhdysvallat 31. elokuuta 2012  Suomi 26. lokakuuta 2012 
Kesto:  75 min
Alkuperäiskieli:  englanti
Edeltäjä:  Helinä-keiju ja suuri keijupelastus
Seuraaja:  Helinä-keiju ja merirosvokeiju
Aiheesta muualla
IMDb 
Elonet
AllMovie
Infobox OKNimi-testi OK: 
Helinä-keiju ja siipien salaisuus (engl. Secret of the Wings) on vuonna 2012 ensi-iltansa saanut animaatioelokuva.
Ääniroolit > Suomenkieliset äänet

| 0 | 1 | 2 |
| --- | --- | --- |
|  Paula Vesala  | … |  Helinä   |
|  Raili Raitala  | … |  Talvililja   |
|  Heikki Sankari  | … |  Lordi Milori   |
|  Juha Muje  | … |  Tuisku   |
|  Hanna Marsh  | … |  Silver   |
|  Johanna Kurkela  | … |  Iridessa   |
|  Pamela Tola  | … |  Rosetta   |
|  Susa Saukko  | … |  Vidia   |
|  Maria Ylipää  | … |  Fawn   |
|  Kimmo Härmä  | … |  Lenni   |
|  Lotta Lindroos  | … |  Pilke   |
|  Iina Kuustonen  | … |  Hile   |
|  Aksu Palmén  | … |  Bobble   |
|  Tuomas Uusitalo  | … |  Clank   |
|  Katariina Kaitue  | … |  Keiju-Maija   |
|  Leena Uotila  | … |  Parantajakeiju   |
|  Kaija Kärkinen  | … |  Kuningatar Okariina   |
Muissa rooleissa: Jon-Jon Geitel, Ella Pyhältö, Katja Aakkula, Tero Koponen, Antti LJ Pääkkönen, Kiti Kokkonen ja Rauno Ahonen.
Suomenkielisen dialogin on ohjannut Susa Saukko.
Michael Manley (yritysjohtaja)

| Michael Manley |
| --- | --- |

Henkilötiedot
Syntynyt: 6. maaliskuuta 1964 (ikä 60) Edenbridge, Englanti, Yhdistynyt kuningaskunta
Muut tiedot
Yritys:  Fiat Chrysler Automobiles
Asema:  toimitusjohtaja
Michael Manley (s. 6. maaliskuuta 1964 Edenbridge, Englanti, Yhdistynyt kuningaskunta) on yhdysvaltalainen yritysjohtaja, joka toimi Fiat Chrysler Automobilesin toimitusjohtajana 21. heinäkuuta 2018 – 16. tammikuuta 2021. Fiat Chrysler Automobilesin lisäksi hän toimi Fiatin ja Chryslerin toimitusjohtajana.
Harsukutoja

| Harsukutoja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kutojat Ploceidae
Suku::  Punakutojat Malimbus
Laji::  cassini
Kaksiosainen nimi
 Malimbus cassini  (Elliot, 1859) 
Katso myös
   Harsukutoja Wikispeciesissä   Harsukutoja Commonsissa 
Infobox OKNimi-testi OKIUCN-testi OK: 
Harsukutoja (Malimbus cassini) on kutojien heimoon kuuluva varpuslintu.
Levinneisyys

Harsukutojaa tavataan Afrikan keskiosissa. Sen on kuvattu olevan pääasiassa yleinen, ja sen kannankehitys on vakaa. Se on luokiteltu elinvoimaiseksi.
Sankt Moritz

| Sankt Moritz San Murezzan |
| --- | --- |
 St. Moritz Badin kylä ja ratapiha iltavalaistuksessa.
 vaakuna
 Sankt Moritz
 Koordinaatit: 46°30′N, 9°50′E 
Valtio:   Sveitsi
Kantoni:  Graubünden
Hallintoalue (saks. Bezirk):  Maloja
Pinta-ala:  
 – Kokonaispinta-ala:  28,69 km²
Korkeus:  1 733–3 380 m
Väkiluku (joulukuu 2019)  (vakinaiset asukkaat):  4 882
 – Väestötiheys:  170 as./km²
 
 www.stmoritz.ch 
Infobox OKVirheellinen NIMI-arvo: 
Sankt Moritz (retoromaaniksi San Murezzan) on kaupunki sekä talviurheilu- ja kylpyläkeskus Ylä-Engadinin laaksossa, Graubündenin kantonissa, Sveitsissä. Sankt Moritz sijaitsee Malojan hallintoalueella.
Sijainti

Sankt Moritzin kylä sijaitsee noin 1 800 metrin korkeudessa Sankt Moritzin järven rannalla ja lähivuorten rinteillä. Kunnan korkein kohta on Piz Julier (3 380 m mpy.).
Asukkaat

Vakituisia asukkaita kunnassa on noin 5 000, joista 40 prosenttia on ulkomaalaisia. Lisäksi kausittaisia siirtotyöläisiä on noin 3 000.
Urheilukeskus

Sankt Moritzissa sijaitsee Corviglian laskettelukeskus. Siellä on järjestetty talviolympialaiset vuosina 1928 ja 1948 sekä alppihiihdon MM-kilpailut vuosina 1934, 1974, 2003 ja 2017. Sankt Moritzissa sijaitsee lisäksi yksi harvoista kelkkailun keinotekoisista suorituspaikoista, joten siellä on järjestetty myös lukuisia eri kelkkailulajien arvokilpailuja. Skeleton eli mahakelkkailu on peräisin Sankt Moritzista.
Liikenneyhteydet

Innjoen varressa kulkeva päätie 27 (saks. Hauptstrasse) kulkee kaupungin läpi. Maantieyhteys Italiaan on muun muassa Berninasolan yli Tiranoon. Sankt Moritz on Rhätische Bahn -rautatieyhtiön tärkeimpiä solmuasemia.
Sankt Moritzista on suora linja-autoyhteys muun muassa kantonin pääkaupunkiin Churiin ja Italian Chiavennaan. Paikallisia bussireittejä on kymmenkunta. Sankt Moritzista on suora junayhteys Churiin, Italian Tiranoon ja Engadinin laakson itäosiin. Sankt Moritz on Glacier Express ja Bernina Express -matkailujunien pääteasema. Lisäksi laaksosta pääsee vuorille useilla köysiradoilla.
Sankt Moritzin naapurikunnassa, Samedanissa, on kansainvälinen lentokenttä.
Aiheesta muualla

Kuvia tai muita tiedostoja aiheesta Sankt Moritz Wikimedia Commonsissa
Rageth, Jürg ja Margadant, Silvio: St. Moritz (Sveitsin historiallisen tietosanakirjan artikkeli) Historisches Lexikon der Schweiz (HLS).  21.1.2011. Bern:  Stiftung HLS. (saksaksi), (ranskaksi), (italiaksi)
Talviolympialaisten isäntäkaupungit
St. Moritzin kunta kuuluu Malojan alueeseen.
St. Moritzia St. Moritzersee -järven pohjoispuolen rinteillä.
Harsuuntuminen

Ips avulsus -kuoriaisen aiheuttamaa harsuuntumista loblollymännyissä Yhdysvalloissa.
Harsuuntuminen tarkoittaa havupuiden neulaskatoa tai lehtipuiden lehtikatoa, joka aiheutuu esimerkiksi taudeista, happamoittavista päästöistä, muista ilmansaasteista, puiden ikääntymisestä ja sääoloista.
Hapan laskeuma voi haitata puiden neulasia tai lehtiä ja näin vaarantaa puun puolustuskyvyn. Hapan laskeuma voi esimerkiksi männyllä vahingoittaa neulasten pintakerrosta, minkä seurauksena puu altistuu vieraille aineille, tuholaisille ja kuivumiselle. Neulasten vahakerros voi vahingoittua, jolloin veden haihtuminen lisääntyy ja myrkylliset aineet pääsevät helpommin neulasten sisälle, jolloin neulasten elinikä lyhenee. Rikkidioksidi voi soluihin tunkeutuessaan tuhota viherhiukkasia ja näin haitata fotosynteesiä.
Hapan laskeuma voi olla joko kuivalaskeumaa tai märkälaskeumaa, ja happamoittavat yhdisteet voivat kulkeutua ilman mukana jopa tuhansia kilometrejä lähtöpaikastaan. Suomen omista päästöistä suurin osa tulee Etelä-Suomesta ja kulkeutuu muualle, esimerkiksi Pohjois-Suomeen, ja Suomeen kulkeutuu myös laskeumaa muista maista.
Harsuuntumista määriteltäessä tarkastellaan etenkin puiden latvuksia.
Aiheesta muualla

Jortikka, Sinikka & Kivelä, Reija (toimittaneet): Tutkimusretkelle metsään –oppimateriaali perusasteelle Metsäntutkimuslaitos, Metla, Rovaniemen toimintayksikkö.  17.1.2011. Arkistoitu 22.1.2022. Viitattu 6.11.2020.
Laukerilampi

| Laukerilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°46′18″N, 24°28′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.673.1.023
Mittaustietoja
Pinnankorkeus:  212,7 m  
Pituus:  370 m  
Leveys:  190 m  
Rantaviiva:  0,879 km  
Pinta-ala:  4,446 ha  
Tilavuus:  0.000042 km³ 
Keskisyvyys:  0,94 m  
Suurin syvyys:  1,9 m  
Saaria:  ei saaria 
 fiLaukerilampi 
Laukerilampi  on Keski-Suomessa Karstulassa  Riihiperän lähellä sijaitseva lampi.
Maantietoa

Lampi on 370 metriä pitkä, 190 metriä leveä, ja sen pinta-ala on 4,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 41 700 kuutiometriä. Sen keskisyvyys on 0,9 metriä ja suurin syvyys on 1,9 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 212,7 metriä mpy.
Miesten juttuja

| Miesten juttuja> Men at Work |
| --- | --- |
Tyyli:  tilannekomedia
Kestoaika:  22 minuuttia
Luoja(t):  Breckin Meyer
Pääosissa:  Danny Masterson Michael Cassidy Adam Busch Meredith Hagner James Lesure
Alkuperämaa:   Yhdysvallat
Alkuperäiskieli:  englanti
Verkko:   TBS  TV5
Esitetty:  24. toukokuuta 2012 – 12. maaliskuuta 2014
Tuotantokausia:  3
Jaksoja:  30
Tuotanto
Tuottaja(t):  Breckin Meyer Jamie Tarses Julia Franz
Tuotantoyhtiö(t):  FanFare Productions Sony Pictures Television
Aiheesta muualla
IMDb
Miesten juttuja on yhdysvaltalainen komediasarja, jonka on luonut Breckin Meyer. Sarja on lajiltaan tilannekomedia. Yhdysvalloissa Miesten juttuja alkoi TBS-kanavalla 24. toukokuuta 2012. Sarjan pääosaa esittää Danny Masterson (muun muassa tuttu 70’s Show -televisiosarjasta).
Suomessa TV5-kanava esittää sarjaa. Sarjan ensiesitys Suomessa oli 24. elokuuta 2013.
Miesten juttuja sijoittuu lehden toimitukseen. Sarja kertoo neljästä kaveruksesta ja heidän ihmissuhde- ja työ-elämästään, tilanteessa jossa pääosanesittäjän Milon (Danny Masterson) suhde tyttöystäväänsä on päättynyt.
Rooleissa > Pääosat

| 0 | 1 | 2 |
| --- | --- | --- |
|  Danny Masterson  | … |  Milo Foster   |
|  James Lesure  | … |  Gibbs   |
|  Michael Cassidy  | … |  Tyler Mitchell   |
|  Adam Busch  | … |  Neal Bradford   |
|  Meredith Hagner  | … |  Amy Jordan   |
Rooleissa > Muita näyttelijöitä

| 0 | 1 | 2 |
| --- | --- | --- |
|  J. K. Simmons  | … |  P.J. Jordan, Full Steam Magazinen omistaja ja Amyn isä   |
|  Joel David Moore  | … |  Doug   |
|  Stephanie Lemelin  | … |  Rachel, Tylerin entinen tyttöystävä   |
|  Amy Smart  | … |  Lisa, Milon entinen tyttöystavä   |
|  Peri Gilpin  | … |  Alex, Full Steam Magazinen päätoimittaja   |
|  Sarah Wright  | … |  Molly   |
|  David Krumholtz  | … |  Myron   |
|  Marsha Thomason  | … |  Selena   |
|  Kelen Coleman  | … |  Jude   |
Mikael Romberg

Karl Mikael Romberg (26. syyskuuta 1909 Karjaa – 10. joulukuuta 1996) oli suomalainen vasemmistolainen toimittaja ja poliitikko.
Romberg oli alkuperäiseltä ammatiltaan sähköteknikko. Hän toimi Suomen Kommunistisen Puolueen (SKP) ruotsinkielisenä sihteerinä vuosina 1945–1951, ja kuului SKP:n keskuskomiteaan vuodesta 1948 sekä SKDL:n ruotsinkieliseen työvaliokuntaan vuodesta 1945. Hän toimi Kommunisten-lehden päätoimittajana 1948–1949 ja Ny Tid -lehden toimitussihteerinä 1952–1953 sekä päätoimittajana 1953–1973. Romberg oli Suomenruotsalaisten kansankäräjien edustajana vuodesta 1952. Hän kuului myös Suomi–Puola yhdistyksen johtokuntaan.
Rombergin puoliso oli runokokoelman julkaissut kulttuuritoimittaja Margaretha Lindgren.
Helios (avaruusluotain)

Helios-aluksen prototyyppi
Helios I Titan IIIE -rakettiin kiinnitettynä vuonna 1974
Helios  oli Saksan liittotasavallan toteuttama aurinkoluotainpari 1970-luvun alussa.
Heliokset olivat Saksan ensimmäisiä pyrkimyksiä luoda kansallinen kyky toteuttaa avaruusaluksia. Se joutui käyttämään avaruusalusten rakentamisessa Boeingin apua. Alukset laukaisi NASA.
Avaruusalukset mittaavat aurinkotuulta, magneettikenttää, sähkökenttää, kosmista säteilyä ja partikkeleita.
Helios I ja Helios II laukaistiin Auringon kiertoradalle, ja ne saavuttivat 70,2 km/s nopeuden, joka oli aikanaan maailmanennätys alallaan. Alukset olivat lähimmillään 0,3 AU:n etäisyydellä Auringosta. Ne toimivat vuoteen 1985 asti. Alukset eivät enää toimi mutta ovat yhä Aurinkoa kiertävillä radoillaan.
Luotainten rataprofiilit
Aiheesta muualla

Helios 1 - NSSDC Master Catalog
Helios 2 - NSSDC Master Catalog
Helios 1 Mission Profile (Arkistoitu – Internet Archive) by NASA's Solar System Exploration
Helios 2 Mission Profile (Arkistoitu – Internet Archive) by NASA's Solar System Exploration
Seksihullut

| Seksihullut> Tiedot |
| --- | --- |
Toiminnassa:  2007–
Tyylilaji:  punk rock
Kotipaikka:  Helsinki, Turku
Jäsenet:  Sirpa, laulu  Jyrki Nissinen, kitara, laulu  Max, rummut  Jarkko, kitara  Hilla, basso 
Levy-yhtiö:  Airiston punk-levyt (2013–)
Aiheesta muualla
Kotisivut
Infobox OKNimi-testi OK: 
Seksihullut on helsinkiläis-turkulainen punkyhtye, joka perustettiin vuonna 2007.Yhtyeen nokkamiehenä toimii myös kuvataiteilijana ja sarjakuvapiirtäjänä kunnostautunut laulaja-kitaristi Jyrki Nissinen. Yhtyeen musiikissa on niin sävellyksellisesti kuin sanoituksellisesti paljon avantgardistisia piirteitä. Albumin sanoitukset liittyvät seksin lisäksi anarkiaan ja arkisuuteen.
Yhtye perustettiin kesällä 2007 niin ikään vahingossa ilman tavoitteita tai suunnitelmia. Saman vuoden kesällä yhtye julkaisi demon Panohullut juoppotalon vintillä. Pian tämän jälkeen julkaistiin split-albumin Valium Kiharoiden sekä Kakka-hätä 77:n kanssa. Yhtye on julkaissut kaksi studioalbumia, yhtyeen nimeä kantavan Seksihullut sekä Seksihullujen armoilla. Nissinen on ilmoittanut yhtyeen lopettavan ”vuonna 2017 tai aiemmin” Vuonna 2018 kolmannen studioalbumin, Vänrikki Stoolin seksihullut tarinat, ilmestyttyä Nissinen on nauranut kyseen olleen vain todennäköisyydestä, etteikä kaikkea pidä uskoa.
Jäsenet

Jyrki Nissinen – kitara, laulu
Sirpa – laulu
Max – rummut
Hilla – basso
Jarkko – kitara
Diskografia > Studioalbumit

Seksihullut (2011)
Seksihullujen armoilla (2013)
Vänrikki Stoolin seksihullut tarinat (2018)
Vain unessa kärsimys loppuu (2020)